סוף העולם 
סוף העולם בא לגמרי במקרה,; המסחר במניות היה ער, מזג האוויר נאה; האוהבים שכבו במיטות וחלקם על החוף,; אמנים ציירו את הטבע אם גם לא את הנוף; החוקרים קימטו את מצחם וחרשו את הכתב; העונה הייתה כל עונה, גם אביב וגם סתיו.; ברדיו עוד לא הושמעו דברים איומים; אנשים נאשמו בביצוע מעשים מגונים; היה מקרה שאדם בעל עבר מפוקפק; טען שהוא צודק ובמקרה גם צדק; תיירים עוד הגיעו במטוסים עם מיזוג אוויר; בימים היה חם אך בערב קריר.; הכל התנהל כסדרו והיה ברור; שדבר לא יקרה אך דבר מה עכור; כבר היה בדרכו ממקום לא מוגדר במפה; בכיוון לא ידוע ובדרך לא ידועה; היו עננים מוזרים וחשרה לא מוסברת; ובלילה הוארו השמיים בדלקה לא בוערת; כוכב לא נודע עשה את דרכו בחלל; כמו היה כלי משחית מתקרב או שגריר הגורל; במערכת אחת מבין מיליוני מערכות; השורפות את עצמן יום יום ורובן כבר שרופות; הכל התנהל כסדרו והיה ברור; שדבר לא יקרה אך דבר מה עכור; כבר היה בדרכו ממקום לא מוגדר במפה; בכיוון לא ידוע ובדרך לא ידועה; השאר כבר עניין לספרים שכבר לא יראו אור; כי האור כבר כבה זה שנים ורק ים שחור; אילו נותר בחיים פה אחד המסוגל לדבר; היה ממציא את סיפור בראשית או סיפור אחר; 